CELEX: 32013D0267
Language: fi
Date: 2013-05-13 00:00:00
Title: 2013/267/EU: Neuvoston päätös, annettu 13 päivänä toukokuuta 2013 , Euroopan unionin puolesta meriympäristön suojelukomitean 65. istunnossa otettavasta kannasta kunnonarviointijärjestelmään tehtäviin muutoksiin sekä meriturvallisuuskomitean 92. istunnossa otettavasta kannasta kansainväliseen turvallisuusjohtamissäännöstöön tehtäviin muutoksiin sekä suljettuun tilaan pääsyä ja pelastusharjoituksia koskeviin, SOLAS-yleissopimuksen III lukuun ja vuosien 1994 ja 2000 suurnopeusalussäännöstöihin tehtäviin muutoksiin

7.6.2013   
            
            
               FI
            
            
               Euroopan unionin virallinen lehti
            
            
               L 155/1
            
         NEUVOSTON PÄÄTÖS,
   annettu 13 päivänä toukokuuta 2013,
   Euroopan unionin puolesta meriympäristön suojelukomitean 65. istunnossa otettavasta kannasta kunnonarviointijärjestelmään tehtäviin muutoksiin sekä meriturvallisuuskomitean 92. istunnossa otettavasta kannasta kansainväliseen turvallisuusjohtamissäännöstöön tehtäviin muutoksiin sekä suljettuun tilaan pääsyä ja pelastusharjoituksia koskeviin, SOLAS-yleissopimuksen III lukuun ja vuosien 1994 ja 2000 suurnopeusalussäännöstöihin tehtäviin muutoksiin
   (2013/267/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Merenkulkualalla toteutettavalla unionin toiminnalla olisi pyrittävä parantamaan meriturvallisuutta.
            
         
               (2)
            
            
               IMO:n meriympäristön suojelukomitea (IMO Marine Environmental Protection Committee, MEPC) on lokakuussa 2012 pidetyssä 64. istunnossaan hyväksynyt kunnonarviointijärjestelmään (päätöslauselma MEPC.94(46)) muutoksia, jotka johtuvat vuonna 2011 hyväksytystä irtolastialusten ja öljysäiliöalusten katsastuksissa sovellettavaa laajennettua tarkastusohjelma koskevasta säännöstöstä (International Code on the Enhanced Programme of Inspections during Surveys of Bulk Carriers and Oil Tankers). Näiden muutosten odotetaan tulevan lopullisesti hyväksytyiksi mainitun komitean 65. istunnossa, joka pidetään 13–17 päivänä toukokuuta 2013.
            
         
               (3)
            
            
               IMO:n meriturvallisuuskomitea (IMO Marine Safety Committee, MSC) on 91. istunnossaan hyväksynyt muutoksia kansainväliseen turvallisuusjohtamissäännöstöön (ISM-säännöstöön) sekä muutoksia vuonna 1974 tehdyn kansainvälisen yleissopimuksen ihmishengen turvallisuudesta merellä, jäljempänä ’SOLAS-yleissopimus’, III lukuun, vuosien 1994 ja 2000 suurnopeusalussäännöstöihin ja dynaamisesti kannateltujen alusten turvallisuussäännöstöön. Näiden muutosten odotetaan tulevan lopullisesti hyväksytyiksi mainitun komitean 92. istunnossa, joka pidetään kesäkuussa 2013.
            
         
               (4)
            
            
               Yksirunkoisten öljysäiliöalusten kunnonarviointijärjestelmään (CAS-järjestelmä) tehtävillä muutoksilla muutetaan CAS-järjestelmää siten, että se viittaa viimeisimpään (2011) irtolastialusten ja öljysäiliöalusten katsastuksissa sovellettavaan laajennettuun tarkastusohjelmaan tai laajennettuun katsastusohjelmaan (ESP). Kunnonarviointijärjestelmän (CAS-järjestelmä) soveltamisesta on säädetty yksirunkoisiin öljysäiliöaluksiin sovellettavien kaksoisrunkoa tai vastaavaa rakennetta koskevien rakennevaatimusten nopeutetusta käyttöönotosta 13 päivänä kesäkuuta 2012 annetussa Euroopan parlamentin ja neuvoston asetuksessa (EU) N:o 530/2012 (1).
            
         
               (5)
            
            
               ISM-säännöstöön tehtävillä muutoksilla otetaan käyttöön siihen tehtäviä erityisiä selvennyksiä, jotka koskevat asianmukaiseen miehitykseen liittyviä näkökohtia ja ISM-säännöstöstä johtuviin delegoituihin tehtäviin liittyvää vastuuta sekä asiaankuuluvien alaviitteiden lisäämistä. Vaikka ISM-säännöstö on esitetty kansainvälisen turvallisuusjohtamissäännöstön täytäntöönpanosta yhteisössä 15 päivänä helmikuuta 2006 annetun Euroopan parlamentin ja neuvoston asetuksen (EY) N:o 336/2006 (2) liitteessä, mainitussa asetuksessa määritellään kuitenkin, että asetus on säännöstön ”ajantasaistettu toisinto”. Asetuksessa (EY) N:o 336/2006 edellytetään, että sen piiriin kuuluvien alusten on noudatettava ISM-säännöstön osassa A asetettuja vaatimuksia. Sen vuoksi IMO:n meriturvallisuuskomitean 92. istunnossa hyväksyttävillä muutoksilla on välitön oikeudellinen vaikutus mainittuun asetukseen.
            
         
               (6)
            
            
               SOLAS-yleissopimuksen III lukuun vuosien 1994 ja 2000 suurnopeusalussäännöstöjen osalta samoin kuin dynaamisesti kannateltujen alusten turvallisuussäännöstöön tehtävillä muutoksilla otetaan SOLAS-yleissopimuksen III luvussa olevassa säännössä 19, vuosien 1994 ja 2000 suurnopeusalussäännöstöjen 18 luvussa ja dynaamisesti kannateltujen alusten turvallisuussäännöstön 17 luvussa käyttöön pelastustoimintakoulutusta koskeva velvoite niiden miehistön jäsenten osalta, joiden on työskenneltävä suljetuissa tiloissa. Matkustaja-alusten turvallisuussäännöistä ja -määräyksistä 6 päivänä toukokuuta 2009 annettua Euroopan parlamentin ja neuvoston direktiiviä 2009/45/EY (3) sovelletaan nimenomaisesti vuosien 1994 ja 2000 suurnopeusalussäännöstöjä kotimaanmatkoilla liikennöiviin suurnopeusmatkustaja-aluksiin. Vanhempiin aluksiin, joihin näitä suurnopeusalussäännöstöjä ei sovelleta, sovelletaan mainitun direktiivin mukaan aiempaa dynaamisesti kannateltujen alusten turvallisuussäännöstöä.
            
         
               (7)
            
            
               IMO:n meriympäristön suojelukomitean 65. istunnossa ja IMO:n meriturvallisuuskomitean 92. istunnossa lopullisesti hyväksyttäviä muutoksia voidaan pitää myönteisenä kehityksenä, ja niille olisi sen vuoksi annettava unionin tuki.
            
         
               (8)
            
            
               Euroopan unioni ei ole IMO:n jäsen eikä kyseessä olevien yleissopimusten ja säännöstöjen sopimuspuoli. Siksi on tarpeen, että neuvosto valtuuttaa jäsenvaltiot antamaan unionin kanta mainituissa IMO:n komiteoissa ja ilmaisemaan suostumuksensa tulla esillä olevien muutosten sitomiksi,
            
         ON HYVÄKSYNYT TÄMÄN PÄÄTÖKSEN:
   1 artikla
   1.   Unionin kanta IMO:n meriympäristön suojelukomitean 65. istunnossa on hyväksyä kunnonarviointijärjestelmään (MEPC:n päätöslauselma (94(46)) tehtävät muutokset, sellaisina kuin ne on hyväksytty mainitun komitean 64. istunnossa ja esitetty IMO:n asiakirjan MEPC 64/23/Add. 1 liitteissä 13 ja 16.
   2.   Unionin kantana IMO:n meriturvallisuuskomitean 92. istunnossa on hyväksyä ISM-säännöstöön ja siihen liittyviin suuntaviivoihin tehtävät muutokset ja uuden, suljetuissa tiloissa toteutettavaa pelastustoimintaa koskevan koulutusvaatimuksen käyttöönotto SOLAS-yleissopimuksen III luvussa olevassa säännössä 19, vuosien 1994 ja 2000 suurnopeusalussäännöstöjen 18 luvussa sekä dynaamisesti kannateltujen alusten turvallisuussäännöstön 17 luvussa, sellaisina kuin ne on hyväksytty mainitun komitean 91. istunnossa ja esitetty toisaalta IMO:n asiakirjan MSC 91/22/Add. liitteissä 22, 30 ja 31 ja toisaalta IMO:n asiakirjan MSC 92/3/1 liitteessä 4.
   3.   Jäsenvaltiot, jotka ovat IMO:n jäseniä, esittävät 1 ja 2 kohdassa esitetyn unionin kannan yhdessä unionin etujen mukaisesti.
   4.   Tähän kantaan tehtävistä muodollisista ja vähäisistä muutoksista voidaan sopia ilman, että tätä kantaa muutetaan.
   2 artikla
   Jäsenvaltiot valtuutetaan ilmaisemaan suostumuksensa tulla unionin etujen mukaisesti 1 artiklan 1 ja 2 kohdassa tarkoitettujen muutosten sitomiksi.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 13 päivänä toukokuuta 2013.
      
         
            Neuvoston puolesta
         
         
            Puheenjohtaja
         
         S. COVENEY
      
   
   
      (1)  EUVL L 172, 30.6.2012, s. 3.
   
      (2)  EUVL L 64, 4.3.2006, s. 1.
   
      (3)  EUVL L 163, 25.6.2009, s. 1.